પોલીસ સમક્ષ વધુમાં આ શખ્સોએ કબૂલ્યા મુજબ કિરીટ જોષીની હત્યાના મુખ્ય સૂત્રધાર જયેશ પટેલે રૃા.પ૦ લાખના સોપારી કિલીંગના બદલામાં અત્યાર સુધીમાં કટકે કટકે રૃા.અઢી લાખ આપ્યા છે, પરંતુ આ બન્ને શખ્સોએ જામનગર આવી જે શખ્સો કિરીટભાઈ જોષીની હત્યા કરી ગયા તેઓને પોતે ન મોકલ્યા હોવાની રટ પકડતા પોલીસે રિમાન્ડ મેળવ્યા પછી તેઓની પાસેથી સાચી હકીકત ઓકાવવાની તજવીજ આરંભી છે. અમદાવાદ રજૂ કરાયેલા આરોપીઓએ ત્યાં પોલીસ સમક્ષ આપેલી કેફિયતમાં ફેરફાર કરી ગઈકાલે અલગ જ કેફિયત રજૂ કરતા પોલીસ હાલમાં બન્ને આરોપીઓના કહેવાતા કથન પર વિશ્વાસ ન કરી તેઓના કોલ્ડ રેકોર્ડ સહિતની બાબતો ચકાસી રહી છે. આરોપીઓને રિમાન્ડ પર લેનાર તપાસનીશ એસપી પી.બી. સેજુળે આજે આ બાબતમાં હજુ પૂછપરછ ચાલી રહી હોવાનું જણાવ્યું છે.